દીકરો કમાતો ન હોય, રખડી ખાતો હોય તો પણ એની ખોટી ખોટી વાતો અને બડાઈઓ કરતાં ઘણી મા અચકાતી નથી. આવી મમ્મીઓ દીકરાનો ફાયદો નહીં, એનું નુકસાન કરે છે. એ કદાચ સમાજની સામે પોતાના દીકરાની ખોટી વાતો કરીને એવું સાબિત કરતી હોય કે એનો દીકરો પરફેક્ટ છે, એનામાં કોઈ અવગુણ નથી તો એ મા એના દીકરાના ભવિષ્યને અંધકારમાં ધકલી રહી છે એવું એણે સમજી લેવું પડે. પ્રેમ અને નબળાઈ વચ્ચે બહુ મોટું અંતર છે. વિશ્વનો કોઈ પ્રેમ વિકનેસ નથી, પ્રેમનો અર્થ જ શક્તિ કે સ્ટ્રેન્થ છે. જે પ્રેમ આપણને ખોટું કરવા માટે મજબૂર કરે એને બીજું કંઈ પણ કહેવાય, પ્રેમ તો ન જ કહેવાય એટલું નક્કી છે.